b"\n_START_ARTICLE_\nJosep Alegre i Vilas\n_START_SECTION_\nBiografia\n_START_PARAGRAPH_\nNascut a Vallobar (Arag\xc3\xb3, Baix Cinca) el 1940, estudi\xc3\xa0 la carrera de mestre. S'orden\xc3\xa0 sacerdot el 18 de mar\xc3\xa7 de 1970, havent cursat els estudis pertinents al seminari de Saragossa. Ingress\xc3\xa0 al monestir cistercenc de Santa Maria de Poblet l'any 1995. El 26 de gener de l'any seg\xc3\xbcent hi vest\xc3\xad l'h\xc3\xa0bit de novici, i hi profess\xc3\xa0 el 25 de gener de 1997. El 20 d'abril de 1998 fou elegit abat per la comunitat de Poblet. Confirmat i instal\xc2\xb7lat en el c\xc3\xa0rrec el mateix dia, reb\xc3\xa9 la benedicci\xc3\xb3 abacial el 27 de juny seg\xc3\xbcent de mans de l'arquebisbe de Tarragona Llu\xc3\xads Mart\xc3\xadnez Sistach._NEWLINE_Com a abat de Poblet \xc3\xa9s el president nat dels monestirs de la Congregaci\xc3\xb3 Cistercenca de la Corona d'Arag\xc3\xb3, que s\xc3\xb3n, a banda de Poblet, els cenobis femenins de Santa Maria de Vallbona de les Monges, Santa Maria de Valldonzella (Barcelona), i el mascul\xc3\xad de Santa Maria de Solius._NEWLINE_Llicenciat en teologia per l'Institut de Teologia Fonamental de Sant Cugat del Vall\xc3\xa8s (vinculat a la Facultat de Teologia de Catalunya), \xc3\xa9s autor de diverses obres d'espiritualitat._NEWLINE_El dia 3 de desembre de 2015, despr\xc3\xa9s de presentar la ren\xc3\xbancia preceptiva per motius d'edat, fou succe\xc3\xaft en el c\xc3\xa0rrec d'abat de Poblet pel P. Octavi Vil\xc3\xa0 i Mayo."